ΠΕΡΙΕΧΟΜΕΝΟ ΠΡΟΓΡΑΜΜΑΤΟΣ ΕΠΙΜΟΡΦΩΣΗΣ ΝΕΟΠΡΟΑΧΘΕΝΤΩΝ/ΝΕΟΠΡΟΑΧΘΕΙΣΩΝ

ΔΙΕΥΘΥΝΤΩΝ/ΔΙΕΥΘΥΝΤΡΙΩΝ ΣΧΟΛΕΙΩΝ ΠΡΟΔΗΜΟΤΙΚΗΣ, ΔΗΜΟΤΙΚΗΣ ΚΑΙ ΕΙΔΙΚΗΣ ΕΚΠΑΙΔΕΥΣΗΣ 2021-2022

|  |  |  |  |
| --- | --- | --- | --- |
| **Αρ.** | **Θέμα** | **Εισηγητής/Εισηγήτρια** | **Περιεχόμενο συνάντησης** |
| 1 | **ΑΝΑΠΤΥΞΗ ΕΚΠΑΙΔΕΥΤΙΚΗΣ ΠΟΛΙΤΙΚΗΣ Υ.Π.Π.Α.Ν. -**  **ΣΥΝΑΝΤΗΣΗ Α' ΤΕΤΡΑΜΗΝΟΥ** | ΣΑΒΒΙΔΗΣ ΓΙΑΝΝΗΣ ΚΩΝΣΤΑΝΤΙΝΟΣ  ΚΩΝΣΤΑΝΤΙΝΟΥ | **Στόχος** της συνάντησης είναι η ενημέρωση για τον στρατηγικό σχεδιασμό του ΥΠΠΑΝ και της Διεύθυνσης Δημοτικής Εκπαίδευσης, η ανάλυση των εμφάσεων του Υπουργείου για τη σχολική χρονιά 2021 – 22, η εξέταση βασικών θεμάτων εκπαιδευτικής διοίκησης και ο Προγραμματισμός Α΄ τετραμήνου. Στη συνάντηση θα επιδιωχθεί ο αναστοχασμός και η  αλληλεπίδραση με συζήτηση ανάμεσα στους συμμετέχοντες. |
| 2 | **ΣΤΡΑΤΗΓΙΚΟΣ ΣΧΕΔΙΑΣΜΟΣ** | ΠΑΣΙΑΡΔΗΣ ΠΕΤΡΟΣ ΧΡΙΣΤΟΦΙΔΟΥ ΕΛΕΝΑ | **Στόχος** της συνάντησης είναι η παρουσίαση του θεωρητικού πλαισίου του Στρατηγικού Σχεδιασμού στην Εκπαίδευση και ο σχεδιασμός της εφαρμογής του στη σχολική μονάδα.  **Περιεχόμενο**  Στη συνάντηση δίνεται έμφαση στην αξιολόγηση αναγκών, στην ανάλυση εσωτερικού και εξωτερικού περιβάλλοντος (SWOT, PESTE), στον καθορισμό συλλογικού οράματος σε επίπεδο σχολικής μονάδας και στους παράγοντες επιτυχίας του στρατηγικού σχεδιασμού. Δίνεται ιδιαίτερη βαρύτητα στον ρόλο του/της Βοηθού Διευθυντή/Διευθύντριας  στην επιτυχία της εφαρμογής του Στρατηγικού Σχεδιασμού. |
| 3 | **ΕΣΩΤΕΡΙΚΟΙ ΚΑΝΟΝΙΣΜΟΙ ΣΧΟΛΙΚΩΝ ΜΟΝΑΔΩΝ -**  **ΠΟΛΙΤΙΚΗ ΣΧΟΛΕΙΟΥ ΓΙΑ**  **ΣΥΜΠΕΡΙΦΟΡΑ ΜΑΘΗΤΩΝ** | ΠΑΣΙΑΡΔΗ ΓΕΩΡΓΙΑ | **Στόχος** της συνάντησης είναι η ενημέρωση για την εφαρμογή των Κανονισμών λειτουργίας των σχολικών μονάδων, της Εκπαιδευτικής Νομοθεσίας και του Κώδικα Συμπεριφοράς των Εκπαιδευτικών. Περαιτέρω, προτείνονται τρόποι αξιοποίησης των μαθητικών συμβουλίων για την προώθηση της υπευθυνότητας και της κόσμιας  συμπεριφοράς των μαθητών. |
| 4 | **ΔΙΑΧΕΙΡΙΣΗ ΠΕΡΙΣΤΑΤΙΚΩΝ ΣΕΞΟΥΑΛΙΚΗΣ ΚΑΚΟΠΟΙΗΣΗΣ ΠΑΙΔΙΩΝ, ΣΤΟ ΠΛΑΙΣΙΟ ΤΟΥ ΣΧΟΛΕΙΟΥ** | ΙΩΑΝΝΟΥ ΧΡΙΣΤΙΝΑ | **Στόχος** της συνάντησης είναι η παρουσίαση των διαδικασιών διαχείρισης των περιστατικών σεξουαλικής κακοποίησης παιδιών που αποκαλύπτονται στο πλαίσιο του σχολείου. Δίνεται έμφαση, στο ρόλο του εκπαιδευτικού, τόσο στο στάδιο της διαχείρισης της αποκάλυψης του παιδιού, όσο και στο στάδιο της διαχείρισης της αναφοράς από τη διεύθυνση του σχολείου, με βάση τη σχετική Νομοθεσία του 2014. Δίνονται παραδείγματα περιστατικών διαχείρισης. Περαιτέρω, δίνονται πληροφορίες για τις συνεργασίες του ΥΠΠΑΝ με άλλους αρμόδιους φορείς. |
| 5 | **ΔΙΑΧΕΙΡΙΣΗ ΑΛΛΑΓΗΣ** | ΧΡΙΣΤΟΦΙΔΟΥ ΕΛΕΝΑ | **Στόχος** της συνάντησης είναι η εξέταση της Αλλαγής που συντελείται στις  σχολικές μονάδες υπό το πρίσμα της ηγεσίας. Δίνεται έμφαση στη φύση της αλλαγής, στους παράγοντες επίδρασης στην αλλαγή και στην αντίσταση στην αλλαγή. Περαιτέρω, οι συμμετέχοντες/ουσες θα  ασχοληθούν με μοντέλα που χρησιμοποιούνται στο σχεδιασμό για αποτελεσματική Διαχείριση της Αλλαγής. |
| 6 | **ΕΠΙΛΥΣΗ ΣΥΓΚΡΟΥΣΕΩΝ ΣΤΟ ΣΧΟΛΕΙΟ** | ΧΑΛΑΜΑΝΔΑΡΗ-ΤΑΛΙΩΤΗ ΡΟΗ | **Στόχος** της συνάντησης είναι να διερευνήσει την φύση, τους τύπους και τα αίτια των συγκρούσεων σε παιδιά σχολικής και εφηβικής ηλικίας, καθώς και να προτείνει μια σειρά καλών πρακτικών διαχείρισης/ή και επίλυσης τους. Βασικά ερωτήματα με τα οποία θα ασχοληθούμε αφορούν τον ορισμό της σύγκρουσης, τις μορφές με τις οποίες μπορεί να εκδηλωθεί, τα πιθανά αίτια, τις επιπτώσεις στην ψυχική υγεία των παιδιών και στο σχολικό κλίμα, και κυρίως τους τρόπους αποτελεσματικής διαχείρισης και πρόληψης των συγκρούσεων στο σχολείο. |
| 7 | **ΣΥΝΑΝΤΗΣΗ ΣΤΟ ΣΧΟΛΕΙΟ ΤΟΥ ΜΕΝΤΟΡΑ** | ΜΑΡΙΑ ΓΕΩΡΓΙΟΥ, ΓΙΩΡΓΟΣ ΙΩΣΗΦΙΔΗΣ, ΑΝΤΡΕΑΣ ΘΕΜΙΣΤΟΚΛΕΟΥΣ, ΦΙΛΙΠΠΟΣ ΚΟΥΜΙΔΗΣ | **Στόχος** της συνάντησης είναι η συνέργεια με την πράξη. Δίνεται έμφαση στην ανάπτυξη σχεδίου δράσης για βελτίωση της σχολικής μονάδας, ώστε να τεθούν εξαρχής οι βάσεις της εργασίας του Σχολείου. Σημαντικά ζητήματα που μπορούν να συζητηθούν ανάλογα με τους προβληματισμούς των συμμετεχόντων/ουσών είναι τα εξής: πώς γίνεται η γνωριμία με το ανθρώπινο δυναμικό του σχολείου και πώς αξιοποιούνται ιδιαίτερες ικανότητες και προσόντα, πώς γίνεται βέλτιστη διαχείριση των οικονομικών, πώς αναπτύσσονται θετικές σχέσεις με τη Σχολική Εφορεία, πώς αναπτύσσεται η επικοινωνία με το προσωπικό, τους γονείς, τους/τις μαθητές/μαθήτριες, την προϊστάμενη αρχή, πώς επέρχεται αλλαγή στην κουλτούρα και στο κλίμα, πώς γίνεται ο Προγραμματισμός της σχολικής χρονιάς, πώς αξιολογούνται οι  εκπαιδευτικοί, πώς γίνεται η επιμόρφωση και η ανάπτυξη του προσωπικού, πώς αντιμετωπίζονται προβληματικές συμπεριφορές μαθητών/μαθητριών, πώς επιλύονται οι συγκρούσεις και πώς εφαρμόζεται αυτοαξιολόγηση και σναστοχασμός για τη σχολική χρονιά  που έχει ολοκληρωθεί, ώστε να τεθούν οι βάσεις για τη νέα σχολική χρονιά. |
| 8 | **ΔΙΑΧΕΙΡΙΣΗ ΧΡΟΝΟΥ ΚΑΙ ΔΙΑΧΕΙΡΙΣΗ ΠΟΡΩΝ** | ΓΙΑΛΛΟΥΡΙΔΗΣ ΓΙΩΡΓΟΣ | **Στόχος** της συνάντησης είναι οι Διευθυντές/Διευθύντριες να αντιληφθούν την έννοια και σημασία του χρόνου, ώστε να μπορούν να τον διαχειρίζονται με τον καλύτερο δυνατόν τρόπο στο εργασιακό τους περιβάλλον, για να μπορούν να αντεπεξέρχονται με επιτυχία στα ποικίλα καθήκοντα – υποχρεώσεις τους.  **Περιεχόμενο**  Μετά τη σημασιοδότηση της έννοιας του χρόνου, παρουσιάζονται καλές πρακτικές διαχείρισής του στο εργασιακό περιβάλλον, δίνοντας ιδιαίτερη έμφαση στα ποικίλα πλεονεκτήματά του, καθώς και τρόποι καλής διαχείρισης των διαθέσιμων πόρων, ανθρώπινων, υλικών και οικονομικών. Μέσω μελέτης περιπτώσεων και συγκεκριμένων δραστηριοτήτων επιτυγχάνεται γόνιμη συζήτηση και βαθύτερος προβληματισμός επί του θέματος.  **Ενδεικτικές βιβλιογραφικές αναφορές**   * Κεραμιδά, Κ. *Η διαχείριση του χρόνου ως παράγοντας απόδοσης στη σχολική μονάδα: Ο ρόλος του σύγχρονου διευθυντή. (blogs.sch.gr/keramida/files/2014/06/ΚΕΡΑΜΙΔΑ.)* * Κριεμιάδης Θ., Θωμοπούλου Ι. (2012). *Διοίκηση σχολικών Μονάδων με έμφαση στην ποιότητα. Επιστημονική ενημέρωση στη διοίκηση*   *σχολικών μονάδων.* Πανεπιστήμιο Πελοποννήσου*, 2, σσ. 1 – 21.*   * Μπουρής Ιω. (2008). *Διαχείριση ανθρώπινων πόρων στον χώρο της εκπαίδευσης.* Αθήνα. |
| 9 | **ΠΡΟΣΤΑΣΙΑ ΔΙΚΑΙΩΜΑΤΩΝ ΤΟΥ ΠΑΙΔΙΟΥ** | ΚΟΤΖΙΑΜΑΝΗ ΕΛΕΝΗ | **Στόχος** της συνάντησης είναι η ενδυνάμωση των επαγγελματιών και δη αυτών που λαμβάνουν αποφάσεις σε όλες τις βαθμίδες της εκπαίδευσης, προς την εφαρμογή και διασφάλιση των προνοιών της Σύμβασης των Ηνωμένων Εθνών για τα Δικαιώματα του Παιδιού, στο σχολικό πλαίσιο. Ιδιαίτερη έμφαση θα δοθεί στην Αρχή Διασφάλισης του Συμφέροντος του Παιδιού και θα αφορά τόσο τον γενικό πληθυσμό των παιδιών, αλλά και ειδικότερα τις περιπτώσεις παιδιών που βρίσκονται σε συνθήκες ευαλωτότητας ή αντιμετωπίζουν οποιανδήποτε μορφή δυσμένειας. |
| 10 | **ΣΥΝΤΟΝΙΣΜΟΣ ΕΡΓΑΣΙΑΣ - ΔΙΑΔΙΚΑΣΙΑ ΛΗΨΗΣ**  **ΑΠΟΦΑΣΕΩΝ** | ΣΙΗΜΗΤΡΑ ΚΩΝΣΤΑΝΤΙΝΟΥ ΑΝΔΡΙΑΝΗ | **Στόχος** της συνάντησης είναι η παρουσίαση της Συμμετοχικής/Κατανεμημένης ηγεσίας ως το πλαίσιο για την οργάνωση και λειτουργία των σχολικών μονάδων από τις διευθυντικές ομάδες. Δίνεται έμφαση στην αποτελεσματική κατανομή υπευθυνοτήτων, στον σαφή καθορισμό ρόλων και καθηκόντων και σε συγκεκριμένα μοντέλα  λήψης αποφάσεων. |
| 11 | **ΑΝΑΠΤΥΞΗ ΕΚΠΑΙΔΕΥΤΙΚΗΣ ΠΟΛΙΤΙΚΗΣ Υ.Π.Π.Α.Ν. -**  **ΣΥΝΑΝΤΗΣΗ Β' ΤΕΤΡΑΜΗΝΟΥ** | ΣΑΒΒΙΔΗΣ ΓΙΑΝΝΗΣ ΚΩΝΣΤΑΝΤΙΝΟΣ  ΚΩΝΣΤΑΝΤΙΝΟΥ | **Στόχος** της συνάντησης είναι ο αναστοχασμός για τις δράσεις του Α΄ τετραμήνου, η εξέταση βασικών θεμάτων εκπαιδευτικής διοίκησης, η παρουσίαση εισηγήσεων για αποτελεσματική αντιμετώπιση  προβλημάτων που είχαν παρουσιαστεί και ο προγραμματισμός του Β΄ τετραμήνου. |
| 12 | **ΑΞΙΟΠΟΙΗΣΗ ΤΩΝ ΨΗΦΙΑΚΩΝ ΤΕΧΝΟΛΟΓΙΩΝ ΣΤΗ ΔΙΟΙΚΗΣΗ ΤΗΣ ΣΧΟΛΙΚΗΣ ΜΟΝΑΔΑΣ** | ΛΕΙΤΟΥΡΓΟΙ ΤΟΜΕΑ ΕΚΠΑΙΔΕΥΤΙΚΗΣ ΤΕΧΝΟΛΟΓΙΑΣ ΠΙ,  ΓΙΩΡΓΟΣ ΚΩΝΣΤΑΝΤΙΝΟΥ, ΔΙΕΥΘΥΝΤΗΣ ΔΗΜΟΤΙΚΟΥ ΣΧΟΛΕΙΟΥ, ΧΑΡΑ ΣΚΟΥΤΕΛΛΗ, ΜΟΝΑΔΑ ΤΠΕ, ΥΠΠΑΝ | **Στόχος** της συνάντησης είναι η ανάπτυξη της ψηφιακής ικανότητας της σχολικής μονάδας, μέσα από αναστοχαστική διαδικασία ανάπτυξης, αξιοποιώντας ψηφιακά εργαλεία και μέσα.  **Περιεχόμενο**  Ενημέρωση των στελεχών της εκπαίδευσης για ψηφιακά εργαλεία και μέσα, με στόχο την ανάπτυξη της ψηφιακής ικανότητας του σχολείου σε περιοχές όπως η διοίκηση, η επιμόρφωση των εκπαιδευτικών του σχολείου και η εκπαίδευση τω μαθητών. Τα ψηφιακά εργαλεία και μέσα περιλαμβάνουν το διαδικτυακό εργαλείο SELFIE και SELFIE for TEACHERS της Ευρωπαϊκής Επιτροπής για αποτίμηση της ψηφιακής κατάστασης και αναστοχασμού αντίστοιχα για σχολικές μονάδες και εκπαιδευτικούς, το Microsoft 365, παράδειγμα διοικητικού εργαλείου που εφαρμόζεται σε σχολεία στην Κύπρο και μια σύντομη παρουσίαση του συστήματος υποστήριξης υπηρεσιών του ΥΠΠΑΝ**.** |
| 13 | **ΝΟΜΟΘΕΤΙΚΗ**  **ΠΑΡΑΜΕΤΡΟΣ** | ΜΙΚΕΛΛΙΔΗΣ ΔΗΜΗΤΡΗΣ | **Στόχος** της συνάντησης είναι η παρουσίαση και επεξήγηση της Νομοθεσίας και των Κανονισμών λειτουργίας των Σχολείων Προδημοτικής, Δημοτικής και Ειδικής Εκπαίδευσης, ώστε οι Διευθυντές/ Διευθύντριες να αντιληφθούν τα καθήκοντα και τις ευθύνες που απορρέουν από τον ρόλο τους, με βάση τα σχέδια υπηρεσίας και τους κανονισμούς λειτουργίας των Σχολείων.  **Περιεχόμενο**  Στη συνάντηση δίνεται έμφαση στην εφαρμογή της εκπαιδευτικής νομοθεσίας και την αποτελεσματική διαχείριση των εγκυκλίων του  Υ.Π.Π.Α.Ν. στη σχολική μονάδα. |
| 14 | **ΑΓΩΓΗ ΥΓΕΙΑΣ** | ΤΟΡΝΑΡΙΤΗΣ ΜΙΧΑΛΗΣ | **Στόχος** της συνάντησης είναι να παρουσιαστούν διαχρονικά στοιχεία των επιπέδων υγείας των μαθητών/μαθητριών στην Κύπρο και να γίνει σύγκριση με τα στοιχεία άλλων Ευρωπαϊκών χωρών, αφού η σωματική υγεία και η ψυχική και κοινωνική ευημερία επηρεάζουν τη συμπεριφορά  των παιδιών, καθώς και την πρόοδό τους στα μαθήματα.  **Ενδεικτικές Βιβλιογραφικές Αναφορές**   * Στάσεις ζωής και επίπεδα σωματικής και ψυχικής υγείας παιδιών και εφήβων στην Κύπρο. Μ. Τορναρίτης κ.ά. Παιδαγωγικό Ινστιτούτο 2016. Επίπεδα σωματικής και ψυχικής υγείας παιδιών και εφήβων στην Κύπρο. Μ. Τορναρίτης κ.ά. Παιδαγωγικό Ινστιτούτο 2015. |
| 15 | **ΕΚΘΕΣΕΙΣ ΑΞΙΟΛΟΓΗΣΗΣ ΕΚΠΑΙΔΕΥΤΙΚΩΝ** | ΙΩΑΝΝΟΥ-ΓΕΩΡΓΙΟΥ ΣΟΦΙΑ | **Στόχος** της συνάντησης είναι η ενημέρωση για τις νομικές διατάξεις που διέπουν την αξιολόγηση των εκπαιδευτικών. Συγκεκριμένα, θα παρουσιαστούν το Ατομικό Πληροφοριακό Δελτίο - Έντυπο Υ.Π.Π. 94 και η Συνήθης Έκθεση (Τύπος Β΄) - Έντυπο Υ.Π.Π. 92 με οδηγίες συμπλήρωσης. Θα αναλυθούν οι τομείς αξιολόγησης και ο χαρακτηρισμός υπηρεσίας βάσει της γενικής βαθμολογίας. Περαιτέρω, θα δοθούν οδηγίες για τον χειρισμό παραποιημένων – μη αποδεκτών  εντύπων. |
| 16 | **ΑΞΙΟΛΟΓΗΣΗ**  **ΕΚΠΑΙΔΕΥΤΙΚΟΥ** | ΧΑΡΑΛΑΜΠΟΥΣ ΧΑΡΑΛΑΜΠΟΣ | **Σκοπός** της συνάντησης είναι να εξοικειώσει τους συμμετέχοντες και τις συμμετέχουσες με την ανάγκη αξιολόγησης του εκπαιδευτικού και του έργου του καθώς και με τον ρόλο της διευθυντικής ομάδας της σχολικής μονάδας όσον αφορά στην αξιολόγηση του εκπαιδευτικού και του έργου τους.  **Περιεχόμενο**  Θα παρουσιαστούν και συζητηθούν τα ακόλουθα:   * επιχειρήματα υπέρ και κατά της αξιολόγησης του εκπαιδευτικού και του έργου του * κύρια αποτελέσματα των ερευνών σε σχέση με τον εκπαιδευτικό και την αποτελεσματικότητά του για να καταδειχθεί η ανάγκη αξιολόγησης του εκπαιδευτικού και του έργου του * προσπάθειες αναθεώρησης του συστήματος αξιολόγησης των εκπαιδευτικών στην Κύπρο από το 1976 μέχρι τώρα διαφορετικές τάσεις στην αξιολόγηση του εκπαιδευτικού και του έργου του * κριτήρια αξιολόγησης του εκπαιδευτικού και του έργου του.   **Ενδεικτικές Βιβλιογραφικές Αναφορές**   * Πασιαρδής, Π., Σαββίδης, Ι., & Τσιάκκιρος, Α. (Επιμ.). (2005). *Η αξιολόγηση του διδακτικού έργου των εκπαιδευτικών. Από τη θεωρία στην πράξη.* Αθήνα: Έλλην. * Χαραλάμπους, Χ. (2015). Με όποιον δάσκαλο καθίσεις έτσι γράμματα θα μάθεις: Σύντομη Επισκόπηση της Έρευνας για τον Αποτελεσματικό * Εκπαιδευτικό. *Βελτίωση και Ανάπτυξης Σχολικής Μονάδας, 1*(1), 3-10. |
| 17 | **ΠΑΡΑΤΗΡΗΣΗ ΚΑΙ ΑΞΙΟΛΟΓΗΣΗ ΤΗΣ ΔΙΔΑΣΚΑΛΙΑΣ** | ΧΑΡΑΛΑΜΠΟΥΣ ΧΑΡΑΛΑΜΠΟΣ | **Σκοπός** της συνάντησης είναι να εξοικειώσει τους συμμετέχοντες και τις συμμετέχουσες με την παρατήρηση ως μορφή αξιολόγησης και βελτίωσης του παρεχόμενου εκπαιδευτικού έργου.  **Περιεχόμενο**  Θα παρουσιαστούν και συζητηθούν τα ακόλουθα:   * ανάγκη «ανοίγματός» των τάξεών μας για παρατήρηση και ανάλυση της διδακτικής μας πρακτικής * σημασία της παρατήρησης και ανάλυσης *τυπικών* διδασκαλιών ως μια μορφή αξιολόγησης και βελτίωσης του παρεχόμενου εκπαιδευτικού έργου * ανάγκη εστιασμένης παρατήρησης της διδασκαλίας μας μέσα από τη χρήση διαφορετικών πλαισίων παρατήρησης και διαφορετικών κριτηρίων ανάλυσης της διδασκαλίας * προσεγγίσεις αξιοποίησης της παρατήρησης της διδασκαλίας ως εφαλτήριο για μάθηση και συνεχή ανάπτυξη των εκπαιδευτικών (π.χ., οι προσεγγίσεις της Μελέτης Μαθήματος και των Λεσχών Ανάλυσης   Οπτικογραφημένων Διδασκαλιών).  **Ενδεικτικές Βιβλιογραφικές Αναφορές**   * Charalambous, C. Y., & Praetorius A.K. (2018). Studying mathematics instruction through different lenses: Setting the ground for understanding instructional quality more comprehensively. *ZDM Mathematics Education, 50*(3), 355-366. DOI 10.1007/s11858-018-0914-8. * Fenstermacher, G.D., & Richardson, V. (2005). On making determinations of quality in teaching. *Teachers College Record* 107(1), 186–213.   Good, T., & Brophy, J. (2007). *Looking into classrooms* (10th ed.). Boston, MA: Allyn & Bacon. |
| 18 | **ΑΝΑΠΤΥΞΗ ΤΗΣ**  **ΕΠΙΚΟΙΝΩΝΙΑΣ ΣΤΟ ΣΧΟΛΕΙΟ** | ΧΡΙΣΤΟΦΙΔΟΥ ΕΛΕΝΑ | **Στόχος** της συνάντησης είναι η παρουσίαση του θεωρητικού πλαισίου της επικοινωνίας με έμφαση στην πρακτική εφαρμογή σε συνθήκες υγιούς και αποτελεσματικής επικοινωνίας με όλους τους εμπλεκομένους στη σχολική μονάδα, τόσο όσο αφορά στον συντονισμό της διευθυντικής  ομάδας όσο και με τις ειδικότητες. |
| 19 | **ΑΝΤΙΜΕΤΩΠΙΣΗ**  **ΠΡΟΒΛΗΜΑΤΙΚΩΝ ΣΥΜΠΕΡΙΦΟΡΩΝ**  **ΜΑΘΗΤΩΝ - ΔΙΑΓΝΩΣΗ ΚΑΙ ΑΝΤΙΜΕΤΩΠΙΣΗ ΠΡΟΒΛΗΜΑΤΙΚΩΝ ΣΥΜΠΕΡΙΦΟΡΩΝ** | ΔΙΠΛΗ ΧΡΙΣΤΙΑΝΑ | **Στόχος** του Σεμιναρίου είναι η κατάρτιση των συμμετεχόντων/ουσών στην ανάπτυξη τρόπων διαχείρισης των δυσκολιών που αντιμετωπίζουν τόσο οι ίδιοι όσο και οι μαθητές/τριες σχετικά με τη «Διάγνωση και Αντιμετώπιση των Προβληματικών Συμπεριφορών».  **Περιεχόμενο**  Τα στελέχη θα αποκτήσουν δεξιότητες, ώστε να μπορούν νοηματοδοτήσουν και σημασιοδοτήσουν τις «Προβληματικές Συμπεριφορές» και να βοηθήσουν τους/τις μαθητές/μαθήτριες πριν αλλά και κατά την εκδήλωση των «Προβληματικών Συμπεριφορών». Επιπλέον, το Σεμινάριο εστιάζει στην ανάπτυξη τρόπων βελτίωσης των σχέσεων και επικοινωνίας μεταξύ των μαθητών/τριών και των εκπαιδευτικών με τους/τις μαθητές/μαθήτριες. Επίσης, το Σεμινάριο στοχεύει στην ενδυνάμωση των Στελεχών και την ενίσχυσή τους με τις βέλτιστες επικοινωνιακές τεχνικές και άλλες δεξιότητες, ούτως ώστε να διαχειρίζονται αποτελεσματικά τις «Προβληματικές Συμπεριφορές». Ως εκ τούτου, τα Στελέχη θα αποκτήσουν δεξιότητες και τρόπους διαχείρισης στη «Διάγνωση και Αντιμετώπιση Προβληματικών Συμπεριφορών» που αναφύονται στην τάξη και το σχολικό πλαίσιο γενικότερα.  **Ενδεικτικές βιβλιογραφικές αναφορές**  Lane, K.L., Kalberg, J.R. and Menzies, H.M. (2009). Developing School-Wide Programs to Prevent and Manage Problem Behaviors: A Step-by-Step Approach. The Guilford Press, New York, NY. ISBN: 97881606230329.  Lane, K.L., Wehby, J. H., Robertson, E. J., & Rogers, L. A. (2007). How do different types of high school students respond to school-wide positive behavior support programs? Characteristics and responsiveness of teacher-identified students. Journal of Emotional and Behavioral Disorders, 15, 3-20.  Mayer, M.J., Van Acker, R., Lochman, J.E. & Gresham, F.M. (2008). Cognitive-Behavioral Interventions for Emotional and Behavioral Disorders: School-Based Practice. McGraw Hill.  Merrell, K. & Gueldener, B. (2010). Social and Emotional Learning in the Classroom: Promoting Mental Health and Academic Success. The Guilford Press.  Pierangelo, R. & Giuliani, G. (2008). Classroom Management for students with Emotional and Behavioral Disorders. Corwin Press.  Snowman, J. & McCown, R. (2012). Psychology applied to teaching (13th ed.) Cengage Learning .  Sugai, G., & Horner, R. R. (2006). A promising approach for expanding and sustaining school wide positive behavior support. School Psychology Review, 35, 245-260.  Wagner, M., Friend, M., Bursuck, W. D., Kutash, K., Duchnowski, A. J., Sumi, W. C., & Epstein, M. H.(2006). Educating students with emotional disturbances: A National perspective on school programs and services. Journal of Emotional and Behavioral Disorders, 14(1), 12-30.  Wagner, M., Friend, M., Bursuck, W. D., Kutash, K., Duchnowski, A. J., Sumi, W. C. et al. (2006). Education students with emotional disturbances: A national perspective on school programs and services. Journal of Emotional and Behavioral Disorders, 14, 12 30. |
| 20 | **ΚΑΝΟΝΙΣΜΟΙ ΑΣΦΑΛΕΙΑΣ ΚΑΙ ΥΓΕΙΑΣ/ ΔΙΑΧΕΙΡΙΣΗ ΚΡΙΣΕΩΝ/ΕΞΟΙΚΟΝΟΜΗΣΗ ΕΝΕΡΓΕΙΑΣ** | ΑΝΤΩΝΙΑΔΗΣ ΧΡΗΣΤΟΣ | **Στόχος** της συνάντησης είναι η παρουσίαση της Νομοθεσίας και η ανάπτυξη σχεδίου δράσης, με τον καθορισμό των στόχων και των ενεργειών σε περιπτώσεις που άπτονται της ασφάλειας και της υγείας, και τη διαχείριση κρίσεων με τη λειτουργία συστήματος διαχείρισης  κινδύνου στη σχολική μονάδα. |
| 21 | **ΔΙΑΔΙΚΑΣΙΑ ΠΑΡΑΠΟΜΠΗΣ ΜΑΘΗΤΩΝ/ΜΑΘΗΤΡΙΩΝ ΣΤΗΝ ΥΠΗΡΕΣΙΑ**  **ΕΚΠΑΙΔΕΥΤΙΚΗΣ**  **ΨΥΧΟΛΟΓΙΑΣ ΤΟΥ ΥΠΠΑΝ** | ΙΩΑΝΝΟΥ ΧΡΙΣΤΙΝΑ  ΧΑΤΖΗΓΕΩΡΓΙΟΥ ΔΕΣΠΟΙΝΑ | Η ενημέρωση επικεντρώνεται στην συνεργασία των σχολείων με την Υπηρεσία Εκπαιδευτικής Ψυχολογίας, με στόχο την αποτελεσματική ανταπόκριση του εκπαιδευτικού συστήματος στις ανάγκες των μαθητών/μαθητριών. Αποσαφηνίζονται οι προϋποθέσεις που θα πρέπει να ακολουθούνται από το σχολείο, προτού παραπεμφθεί ένα περιστατικό για αξιολόγηση από Εκπαιδευτικό Ψυχολόγο. Περαιτέρω, δίνονται γενικές πληροφορίες για τις παραπομπές στην υπηρεσία και συγκεκριμένα παραδείγματα περιστατικών. |
| 22 | **ΔΙΑΧΕΙΡΙΣΗ ΚΑΙ ΑΝΑΠΤΥΞΗ ΑΝΘΡΩΠΙΝΟΥ ΔΥΝΑΜΙΚΟΥ** | ΑΝΤΩΝΙΟΥ ΠΑΝΑΓΙΩΤΗΣ | **Σκοπός** της συνάντησης είναι η παρουσίαση του εννοιολογικού πλαισίου της αξιοποίησης και ανάπτυξης του ανθρωπίνου δυναμικού στις σχολικές μονάδες καθώς και η σημασία του τομέα αυτού τόσο ως προς την αποτελεσματικότητα των σχολικών μονάδων, αλλά και ως μηχανισμού  ανανέωσης και εκσυγχρονισμού των εκπαιδευτικών συστημάτων. Οι συμμετέχοντες θα έχουν την ευκαιρία να συζητήσουν για τη σημασία του ανθρώπινου παράγοντα στον εκπαιδευτικό οργανισμό, για τις διαφορετικές προσεγγίσεις διαχείρισης προσωπικού στη σχολική μονάδα καθώς και για θέματα που αφορούν στην παροχή κινήτρων και παρώθησης εκπαιδευτικού προσωπικού. Ιδιαίτερη σημασία δίνεται στην εννοιολογική οριοθέτηση και στην αναγκαιότητα ανάπτυξης συγκεκριμένης πολιτικής στο επίπεδο της σχολικής μονάδας αναφορικά με την αξιοποίηση και ανάπτυξη των εκπαιδευτικών. |
| 23 | **ΔΙΑΧΕΙΡΙΣΗ ΚΟΙΝΩΝΙΚΟ- ΠΟΛΙΤΙΣΜΙΚΗΣ**  **ΕΤΕΡΟΤΗΤΑΣ ΣΤΗ ΣΧΟΛΙΚΗ ΜΟΝΑΔΑ** | ΠΑΡΤΑΣΗ ΕΥΓΕΝΙΑ  ΧΑΤΖΗΘΕΟΔΟΥΛΟΥ ΠΑΥΛΙΝΑ  ΠΙΤΖΙΟΛΗ ΜΑΡΙΑ | **Στόχος** της συνάντησης είναι οι συμμετέχοντες/συμμετέχουσες να ενημερωθούν για την εφαρμογή της πολιτικής για την ένταξη των παιδιών με μεταναστευτική βιογραφία στο κυπριακό εκπαιδευτικό σύστημα. Στο μακρο-επίπεδο της χάραξης πολιτικής από το ΥΠΠΑΝ, στο μεσο-επίπεδο της σχολικής μονάδας και στο μικρο-επίπεδο της τάξης και του/της εκπαιδευτικού.  **Περιεχόμενο**  Το Σεμινάριο θα εστιάσει στην επιμόρφωση των Διευθυντών/Διευθυντριών σε ολιστική προσέγγιση της σχολικής μονάδας όσον αφορά την ένταξη των παιδιών με μεταναστευτική βιογραφία. Ειδικότερα θα αναλυθούν θέματα όπως η διδασκαλία της Ελληνικής ως δεύτερης γλώσσας (αξιοποίηση των ωρών διδασκαλίας, κατανομή περιόδων και διαχωρισμός παιδιών, παρακολούθηση ένταξης και αξιολόγηση της διδασκαλίας της Ελληνικής ως δεύτερης γλώσσας, χορήγηση διαγνωστικών δοκιμίων και ερωτηματολογίου για γονείς), η υποδοχή παιδιών με μεταναστευτική βιογραφία, η χρήση υποστηρικτικού και επιμορφωτικού υλικού και η συμμετοχή σε επιμορφωτικές δράσεις. Στη διάρκεια του Σεμιναρίου θα αξιοποιηθούν παραδείγματα από σχολεία που εφαρμόζουν ολιστικές προσεγγίσεις στο θέμα της ένταξης των παιδιών με μεταναστευτική βιογραφία στο σχολείο και στην κοινωνία.  **Ενδεικτικές βιβλιογραφικές αναφορές**  Έκθεση Συμβουλευτικής Ομοτίμων της Ευρωπαϊκής Επιτροπής για την ένταξη των παιδιών με μεταναστευτική βιογραφία στο κυπριακό εκπαιδευτικό σύστημα, Μάρτιος 2019  Σκούρτου, Ε. (2011) Η διγλωσσία στο σχολείο. Αθήνα: Gutenberg.  Τριανταφυλλίδου, Λ. (2009). Αλλόγλωσσοι μαθητές στο ελληνικό σχολείο: γλωσσική αξιολόγηση και μέτρα στήριξης. Στα Πρακτικά του 3ου Διεθνούς Συνεδρίου για τη Διδασκαλία της Νέας Ελληνικής ως Ξένης Γλώσσας (Αθήνα, 22-23 Οκτωβρίου 2004), Αθήνα, Εθνικό και Καποδιστριακό Πανεπιστήμιο. 593-603.  Χατζηδάκη, Α. (2014α) H ανάπτυξη της ελληνικής ως δεύτερης γλώσσας μέσα στις συμβατικές σχολικές τάξεις. Στο Πρόγραμμα «Διαδρομές» του Κέντρου Ελληνικής Γλώσσας στο πεδίο «Διδακτική» της ενότητας «Άρθρα για τη διδασκαλία της νέας ελληνικής ως δεύτερης/ ξένης γλώσσας». Διαθέσιμο στο  http://elearning.greeklanguage.gr/mod/resource/view.php?id=473 |
| 24 | **ΔΙΑΧΕΙΡΙΣΗ ΚΟΙΝΩΝΙΚΟ- ΠΟΛΙΤΙΣΜΙΚΗΣ**  **ΕΤΕΡΟΤΗΤΑΣ ΣΤΗ ΣΧΟΛΙΚΗ ΜΟΝΑΔΑ – ΑΝΤΙΡΑΤΣΙΣΤΙΚΗ ΠΟΛΙΤΙΚΗ** | ΠΑΠΑΜΙΧΑΗΛ ΕΛΕΝΑ | **Στόχος** της συνάντησης είναι η ενημέρωση για την εφαρμογή της αντιρατσιστικής πολιτικής του ΥΠΠΑΝ «Κώδικας Συμπεριφοράς κατά του Ρατσισμού & Οδηγός Διαχείρισης και Καταγραφής Ρατσιστικών Περιστατικών»  **Περιεχόμενο**  Στη συνάντηση δίνεται έμφαση στην επιμόρφωση των Διευθυντών/Διευθυντριών σε ολιστική προσέγγιση της σχολικής μονάδας όσον αφορά στην εφαρμογή της αντιρατσιστικής πολιτικής του ΥΠΠΑΝ «Κώδικας Συμπεριφοράς κατά του Ρατσισμού & Οδηγός Διαχείρισης και Καταγραφής Ρατσιστικών Περιστατικών». Αρχικά, γίνεται ενημερωτική παρουσίαση για τα στάδια εφαρμογής της αντιρατσιστικής πολιτικής. Στη συνέχεια, οι Διευθυντές/Διευθύντριες έχουν την ευκαιρία να αναστοχαστούν πάνω στον ρόλο τους σε σχέση με τις λειτουργίες του ρατσισμού στο σχολείο τους, να συζητήσουν προκλήσεις κατά τη διαχείριση και καταγραφή ρατσιστικών περιστατικών, καθώς και άλλες πτυχές της αντιρατσιστικής πολιτικής (π.χ. εμπλοκή γονιών, ανάπτυξη αντιρατσιστικής κουλτούρας, διάφορες πτυχές ρατσισμού, ελλιπής αναφορά κ.λπ.).  **Ενδεικτικές βιβλιογραφικές αναφορές**  Παπαμιχαήλ, Ε. και Ζεμπύλας, Μ. (2016) Κώδικας Συμπεριφοράς κατά του Ρατσισμού Οδηγός Διαχείρισης και Καταγραφής Ρατσιστικών Περιστατικών, Υπηρεσία Ανάπτυξης Προγραμμάτων, Παιδαγωγικό Ινστιτούτο Κύπρου. |
| 25 | **ΠΑΡΟΥΣΙΑΣΗ ΚΑΛΩΝ ΠΡΑΚΤΙΚΩΝ ΑΠΟ ΜΑΧΙΜΟΥΣ**  **ΔΙΕΥΘΥΝΤΕΣ/ΝΤΡΙΕΣ** | ΜΙΧΑΗΛ ΚΩΣΤΑΣ (ΔΗΜΟΤΙΚΗ) ΚΑΖΕΛΑ ΜΑΡΙΑ (ΠΡΟΔΗΜ.) | **Στόχος** της συνάντησης είναι η παρουσίαση καλών πρακτικών με έμφαση στην αυτοαξιολόγηση της σχολικής μονάδας, τη διαχείριση της αλλαγής και τη διαχείριση και ανάπτυξη του ανθρώπινου δυναμικού. |
| 26 | **ΑΞΙΟΛΟΓΗΣΗ ΜΑΘΗΤΗ** | ΧΑΡΑΛΑΜΠΟΥΣ ΧΑΡΑΛΑΜΠΟΣ | **Σκοπός**: Σκοπός του σεμιναρίου είναι να εξοικειώσει τους συμμετέχοντες  και συμμετέχουσες με τη βασική φιλοσοφία της (διαμορφωτικής) αξιολόγησης του μαθητή και της μαθήτριας, τις βασικές αρχές της και τους σκοπούς της καθώς και με διαφορετικές μορφές αξιολόγησης.  **Περιεχόμενο**  Θα παρουσιαστούν και συζητηθούν τα ακόλουθα:   * φιλοσοφία της αξιολόγησης (τι είναι και για ποιον γίνεται;) * σκοποί της αξιολόγησης (συγκριτικός και διαμορφωτικός) * βασικές αρχές αξιολόγησης * τι αξιολογούμε; (ανάγκη για αυθεντική αξιολόγηση) * διαμορφωτική αξιολόγηση και πρακτικές υλοποίησής της * διαφορετικές μορφές αξιολόγησης [εστίαση στη γραπτή εξέταση, τις δημιουργικές εργασίες (projects) και τον φάκελο επιτευγμάτων (portfolio)]   **Ενδεικτικές Βιβλιογραφικές Αναφορές**   * Δημητρόπουλος, Ε. Γ. (2007). (7η έκδ.) *Εκπαιδευτική αξιολόγηση: Η αξιολόγηση του μαθητή --Θεωρία, Πράξη, προβλήματα.* Αθήνα: Εκδόσεις Γρηγόρη. * Κασσωτάκης, M. I. (2013). *Η αξιολόγηση της επιδόσεως των μαθητών: Θεωρητικές προσεγγίσεις και πρακτικές εφαρμογές*. Αθήνα: Εκδόσεις Γρηγόρη.   Stiggins, R.J., & Chappuis, J. (2012). (6th ed.). *An introduction to student- involved assessment for learning*. Boston, MA: Pearson Education. |
| 27 | **ΕΡΕΥΝΑ ΔΡΑΣΗΣ ΚΑΙ ΕΠΑΓΓΕΛΜΑΤΙΚΗ ΜΑΘΗΣΗ ΕΚΠΑΙΔΕΥΤΙΚΩΝ** | ΜΙΧΑΗΛΙΔΟΥ ΑΘΗΝΑ ΧΑΤΖΗΘΕΟΔΟΥΛΟΥ ΠΑΥΛΙΝΑ  ΠΑΠΑΡΙΣΤΟΔΗΜΟΥ ΕΦΗ  ΧΡΙΣΤΙΝΑ ΣΤΑΥΡΟΥ  ΜΑΡΙΑ ΗΡΑΚΛΕΟΥΣ  ΠΙΤΖΙΟΛΗ ΜΑΡΙΑ | **Στόχοι:**  Οι συμμετέχοντες/συμμετέχουσες   1. να ενημερωθούν για την Ενιαία Πολιτική για την Επαγγελματική Μάθησης, και για το Πρόγραμμα που υλοποιεί το Παιδαγωγικό Ινστιτούτο στα σχολεία ειδικότερα, 2. να εξοικειωθούν με τη διαδικασία, τις μεθοδολογίες, τα ενδεικτικά εργαλεία και την Πύλη για την Επαγγελματική Μάθηση, 3. να κατανοήσουν τον ρόλο του/της Διευθυντή/Διευθύντριας σε ένα σχολείο που εφαρμόζεται Πρόγραμμα Επαγγελματικής Μάθησης   **Περιεχόμενο**  Το Σεμινάριο θα εστιάσει στην επιμόρφωση των Διευθυντών/Διευθυντριών στο θέμα της Επαγγελματικής Μάθησης των εκπαιδευτικών, όπως αυτή υλοποιείται από το Παιδαγωγικό Ινστιτούτο, ως επίσημη πολιτική του ΥΠΠΑΝ. Το Σεμινάριο περιλαμβάνει θεωρητική πλαισίωση, βιωματικές δραστηριότητες που εμπλέκουν τους/τις συμμετέχοντες/συμμετέχουσες στη διαδικασία οργάνωσης ενός σχολείου που υλοποιεί ένα Πρόγραμμα Επαγγελματικής Μάθησης και παραδείγματα εφαρμογής της επαγγελματικής μάθησης σε σχολεία.  **Ενδεικτικές Βιβλιογραφικές Αναφορές**  Ηρακλέους, Μ., Κουππάνου, Α., Παπαριστοδήμου, Ε., Πιτζιολή, Μ., Σάββα, Π., Σταύρου, Χ., & Χατζηθεοδούλου-Λοϊζίδου, Π., (2020). Πρόγραμμα επαγγελματικής μάθησης των εκπαιδευτικών στο σχολείο. Οδηγός σχεδιασμού, εφαρμογής και υποστήριξης. Λευκωσία: Παιδαγωγικό Ινστιτούτο Κύπρου.  Χατζηθεοδούλου-Λοϊζίδου, Π., Ηρακλέους, Μ., Παπαριστοδήμου, Ε., Πιτζιολή, Μ. & Σταύρου, Χ. (2020). Ένα παράδειγμα εφαρμογής μετασχηματιστκών μοντέλων επαγγελματικής μάθησης σε συγκεντρωτικό εκπαιδευτικό σύστημα: Η περίπτωση της Κύπρου. Στο: Α. Ανδρούσου και Β. Τσάφος (επιμ.), Επιστήμες της Εκπαίδευσης. Ένα δυναμικό, διεπιστημονικό πεδίο (σσ. 695-709). Αθήνα: Gutenberg.  Έκθεση Εμπειρογνωμόνων Ευρωπαϊκής Επιτροπής για την εφαρμογή της Επαγγελματικής Μάθησης εκπαιδευτικών  στην Κύπρο, Ιούνιος 2017  <http://www.pi.ac.cy/pi/files/epimorfosi/em/IPA_TPL_Study_Cyprus_Fina> l\_Report\_June\_2017.pdf  (ανακτήθηκε 18/9/2020)  Υ.Π.Π. (2015). Διαμόρφωση Ενιαίας Πολιτικής για την Επαγγελματική Μάθηση των Εκπαιδευτικών Λειτουργών. Τελική Πρόταση Επιστημονικής  Επιτροπής. Λευκωσία: Υπουργείο Παιδείας και Πολιτισμού. |
| 28 | **ΣΧΟΛΙΚΟΣ ΕΚΦΟΒΙΣΜΟΣ** | ΠΑΒΙΣ | **Στόχος** της συνάντησης είναι οι συμμετέχοντες/συμμετέχουσες να εμπλουτίσουν τις γνώσεις, στάσεις και δεξιότητές τους στο θέμα του σχολικού εκφοβισμού, ώστε να προωθηθεί η αρχή της μηδενικής ανοχής στη βία από τις σχολικές μονάδες. Οι συμμετέχοντες/συμμετέχουσες αναμένεται να εξοικειωθούν με την πολιτική και τις πρακτικές που αφορούν στην πρόληψη και διαχείριση του σχολικού εκφοβισμού στο πλαίσιο του περιεχομένου της σχετικής Εγκυκλίου (ημερ. 11/11/2020 ypp11441) **“Πρόληψη και διαχείριση περιστατικών σχολικού εκφοβισμού”**.  **Περιεχόμενο**Το σεμινάριο εστιάζει στην επιμόρφωση των στελεχών σε θέματα και πρακτικές που αφορούν στον σχολικό εκφοβισμό. Μέσα από το θεωρητικό πλαίσιο και τις βιωματικές δραστηριότητες τα στελέχη θα εστιαστούν στο ρόλο που καλείται να διαδραματίσει η διευθυντική ομάδα στην ανάπτυξη σχολικής κουλτούρας ενάντια στον εκφοβισμό.  **Ενδεικτικές βιβλιογραφικές αναφορές**    Γαλανάκη, Ε. (2010). Σχολικός εκφοβισμός: Πόσο αποτελεσματικές είναι οι παρεμβάσεις; *Πρακτικά του Ελληνικού Ινστιτούτου Εφαρμοσμένης Παιδαγωγικής και Εκπαίδευσης, 5ο Πανελλήνιο Συνέδριο,* 7-9 Μαΐου 2010.  Kokkinos, K. & Karagianni, K. (2017). Εκφοβισμός και θυματοποίηση: Βιβλιογραφική ανασκόπηση ερευνητικών ευρημάτων από τον ελληνικό χώρο. *Preschool and Primary Education, 5(1), 2-45. Laboratory of Pedagogical Research & Applications.*(<https://www.learntechlib.org/p/187368/>)    Λαμπριανού, Γ., Ελευθερίου, Ε., Γαβριηλίδου, Ε., Φαίδωνος, Π., Χατζησάββα, Χ. & Χαρίτου, Χ. (2018). *Προσεγγίσεις Διαχείρισης του Σχολικού Εκφοβισμού. Οδηγός εκπαιδευτικού.* Υπουργείο Παιδείας και Πολιτισμού. Διεύθυνση Δημοτικής εκπαίδευσης. Παρατηρητήριο για τη βία στο σχολείο. (<https://www.pi.ac.cy/pi/files/pavis/ekpaideftiko_yliko/scholika_encheiridia/proseggiseis_diaheirisis_sholikou_ekfovismou.pdf>) |
| 29 | **ΔΙΑ ΒΙΟΥ ΜΑΘΗΣΗ ΕΚΠΑΙΔΕΥΤΙΚΩΝ -**  **ΠΡΟΩΘΗΣΗ ΤΗΣ ΕΠΙΧΕΙΡΗΜΑΤΙΚΟΤΗΤΑΣ ΣΤΗΝ ΕΚΠΑΙΔΕΥΣΗ** | ΑΠΕΡΓΗ ΚΑΛΥΨΩ | **Στόχος** της συνάντησης είναι η παρουσίαση της Νεανικής Επιχειρηματικότητας, και της δυναμικής που αναπτύσσει με την παράλληλη ενεργοποίηση και ανάπτυξη των δεξιοτήτων ζωής και ικανοτήτων δια βίου μάθησης για τους νέους μας. Δίνεται έμφαση στις προκλήσεις της εποχής που αντιμετωπίζει ο παγκόσμιος αλλά και ο τοπικός πληθυσμός, ο οποίος τώρα συνειδητοποιεί την ανάγκη για δράση. Τονίζεται ο καταλυτικός ρόλος του εκπαιδευτικού και της διευθυντικής ομάδας στην επιτυχία του εγχειρήματος. |
| 30 | **ΕΚΠΑΙΔΕΥΣΗ ΓΙΑ ΤΗΝ ΑΕΙΦΟΡΟ ΑΝΑΠΤΥΞΗ** | ΖΑΧΑΡΙΟΥ ΑΡΑΒΕΛΛΑ | **Στόχος** της συνάντησης είναι η ανάδειξη των θεμάτων της αειφόρου ανάπτυξης και η ένταξη της εκπαίδευσης για την Αειφόρο Ανάπτυξη στη Σχολική Μονάδα.  **Περιεχόμενο** Η συνάντηση επικεντρώνεται στο θεωρητικό πλαίσιο, τις έννοιες και τη φιλοσοφία της Εκπαίδευσης για την αειφόρο ανάπτυξη, στη διασύνδεσή της με την Παγκόσμια Εκπαίδευση και την ενσωμάτωσή της στη Σχολική Μονάδα. Έμφαση δίδεται στον ρόλο της Διεύθυνσης της  σχολικής μονάδας στη διαμόρφωση του αειφόρου σχολείου. |
| 31 | **ΑΝΤΙΜΕΤΩΠΙΣΗ**  **ΠΑΙΔΟΨΥΧΙΑΤΡΙΚΩΝ ΠΕΡΙΣΤΑΤΙΚΩΝ ΣΤΟ ΣΧΟΛΙΚΟ ΠΛΑΙΣΙΟ** | ΜΑΜΑ ΠΑΝΑΓΙΩΤΑ | Η διάλεξη αφορά συνοπτική αναφορά των περιστατικών από όλη την γκάμα της ψυχοπαθολογίας με σκοπό την πρώιμη ανίχνευση από το σχολείο. Μια τέτοια ευαισθητοποίηση δεν αποσκοπεί στην επιφόρτιση του εκπαιδευτικού με ρόλους που δεν τους αναλογεί, αλλά στην όσο το δυνατόν πιο έγκαιρη παραπομπή σε ειδικό ψυχικής υγείας μέσα από τις νόμιμες διαδικασίας για πρόληψη και πρώιμη παρέμβαση έτσι ώστε το καλύτερο δυνατόν αποτέλεσμα. Επιπλέον, θα γίνει αναφορά στους τρόπους αντιμετώπισης ως «πρώτες βοήθειες» κάποιων ειδικών καταστάσεων που συναντώνται αρκετά συχνά στο σχολικό πλαίσιο, όπως είναι η αντιμετώπιση της κρίσης πανικού. |
| 32 | **ΤΑ ΠΡΟΓΡΑΜΜΑΤΑ ΚΑΙ Ο ΡΟΛΟΣ ΤΩΝ ΥΚΕ ΩΣ ΠΡΟΣ ΤΟΝ ΡΟΛΟ ΤΟΥΣ ΣΤΗΝ ΠΑΙΔΙΚΗ ΠΡΟΣΤΑΣΙΑ ΚΑΙ ΣΕ ΘΕΜΑΤΑ ΠΑΡΑΒΑΤΙΚΟΤΗΤΑΣ ΑΝΗΛΙΚΩΝ** | ΚΛΗΡΙΔΟΥ ΚΑΤΕΡΙΝΑ | **Στόχος**  της παρουσίασης είναι τα στελέχη της εκπαίδευσης, να γνωρίσουν τα προγράμματα και τον ρόλο των Υπηρεσιών Κοινωνικής Ευημερίας και ειδικότερα όσον αφορά τα θέματα που σχετίζονται με την παιδική προστασία και την παραβατικότητα ανηλίκων. |